Source: http://ispigl.eu/denik/?q=node/20098
Timestamp: 2020-06-06 02:34:46+00:00
Document Index: 3805115

Matched Legal Cases: ['súd ', 'Súd ', 'súd ', 'súd ', 'súd ', 'súd ', 'súd ']

Polícia preveruje, či nebral Trnka od Kočnera úplatky... | iSPIGL
Polícia preveruje, či nebral Trnka od Kočnera úplatky...
Vložil/a autor, Čt, 05/21/2020 - 02:14
... v kauze Glance House: Bývalý generálny prokurátor je jedným z mála ľudí, ktorí sa nikdy netajili kamarátstvom s Marianom Kočnerom. Stretli sa aj pri kauze Glance House. NAKA teraz preveruje, či nedošlo ku korupcii. Pred siedmimi rokmi Dobroslavovi Trnkovi hrozilo, že pre kauzu Glance House ako prokurátor skončí. Disciplinárna komisia vtedy jednoznačne rozhodla, že za list, na základe ktorého došlo k odblokovaniu známej bytovky v Bernolákove, si zaslúži najprísnejší trest.
Napokon sa tak nestalo. Prísny verdikt totiž zrušil súd a medzičasom je už disciplinárne previnenie premlčané. Prípad vtedy preverovala aj polícia, za jediného vinníka však označila šéfa seneckého katastra Igora Sviteka.
Práve on mal na základe Trnkovho listu odblokovať bytovku. Súd však napokon Sviteka oslobodil so zdôvodnením, že nešlo o trestný čin a Svitek len splnil Trnkov pokyn.
Bývalý generálny prokurátor však nie je za vodou. NAKA totiž preveruje podozrenie z korupcie, a to vo vzťahu k trom osobám – Dobroslavovi Trnkovi na jednej strane a jeho kamarátovi Marianovi Kočnerovi a Jane Šlachtovej na strane druhej.
Pre Aktuality.sk to potvrdila hovorkyňa Úradu špeciálnej prokuratúry Jana Tökölyová.„Predmetné podanie bolo postúpené polícii na ďalšie konanie.“
Národná kriminálna agentúra pri preverovaní vychádza z trestného oznámenia, ktoré podali na špeciálnu prokuratúru manželia Čížovci. Oni sami boli v kauze Glance House v minulosti trestne stíhaní, súdy ich však právoplatne oslobodili.
„Ja som podával trestné oznámenie už vtedy, keď sa to stalo. Veď oni ukradli bytovku za desať miliónov. Robila to bratislavská NAKA pod dohľadom trnavskej prokuratúry a zostalo to visieť vo vzduchoprázdne.
Dnes sa situácia zmenila, hlavní aktéri už nemajú taký vplyv,“ vysvetlil pre Aktuality.sk dôvody podania trestného oznámenia Róbert Číž.
Právnik Peter Kubina z advokátskej kancelárie Dentons, ktorá Čížovcov zastupuje, dopĺňa, že až teraz sa vynorili dôkazy, ktoré sa týkajú Trnku, Kočnera a Šlachtovej. „A my nemáme vedomosť o tom, že by sa nimi zaoberali orgány činné v trestnom konaní.“
Kubina hovorí predovšetkým o Threeme Mariana Kočnera a známej nahrávke medzi ním a Dobroslavom Trnkom. Podľa advokáta neprekáža ani fakt, že Trnka už bol pre svoj list na kataster disciplinárne riešený.
Korupčný kontext
„Toto je niečo oveľa závažnejšie. Dávame veci úplne iný kontext, a to kontext korupčný,“ hovorí Kubina. Podľa neho z nahrávky vyplynulo, že Trnkovo konanie vo vzťahu ku katastru mohlo byť – a pravdepodobne aj bolo – motivované korupciou.
„A tá nebola predmetom jeho disciplinárneho stíhania. Ani zneužitie právomoci vyvolané korupciou,“ dodal Kubina.
Nahrávka Trnka – Kočner sa našla pri vyšetrovaní vraždy novinára Jána Kuciaka a jeho snúbenice Martiny Kušnírovej. Mafián Kočner je obvinený, že si vraždu objednal.
Jeho komunikácia v šifrovanej aplikácii Threema však naznačuje aj Kočnerovu úlohu v kauze Glance House. Aj o tomto prípade v minulosti písal .Ján Kuciak. Čížovci citujú v trestnom oznámení viaceré pasáže z Threemy, kde sa Kočner dohovára s Janou Šlachtovou. Uvádzajú aj časti debaty Kočnera s Trnkom.
Trnkov podiel?
„... a keby to bolo tak, že ty sa chceš pomstiť tomu Ficovi, tak to ešte chápem, ale pre peniaze? Veď peniaze máš u mňa uložené. Všetky, do p..i, ktoré za všetky kauzy, kde som ja niečo ustál, sú u mňa a tam máš takisto svoj diel. A vždy keď si prišiel a povedal, tak som dal. Nikdy si sa nepýtal, koľko to je, nikdy si nechcel vyúčtovanie, povedal si, že teba to nezaujíma, že mi veríš,“ cituje trestné oznámenie rozhovor Trnku s Kočnerom.
Podľa Čížovcov je z týchto slov možné odvodiť podozrenie z trestného činu prijímania úplatku zo strany Dobroslava Trnku. Predpokladajú, že bývalý generálny prokurátor mal za všetky kauzy, kde Marian Kočner „niečo ustál“, uložený svoj podiel – a v prípade potreby si ho prišiel Trnka vybrať.
„Práve v kauze Glance House sa ukazuje vysoká miera zainteresovanosti oboch spomínaných aktérov. Trnka vydal nezákonný súhlas, presahujúci jeho právomoci, čím umožnil prevod zaisteného nehnuteľného majetku nezákonným spôsobom,“ tvrdia v oznámení Čížovci.
Účasť Mariana Kočnera na kauze Glance House vyplýva podľa Čížovcov z jeho vzťahu so spoločnosťami GAPEJA a Mafferton. A tiež z jeho prepojenia na Janu Šlachtovú, Tibora Timára, Pavla Korytára a Štefana Agha.
Príprava na výsluch
„Zo zvukovej nahrávky vyplýva, že Dobroslav Trnka spolupracoval s Marianom Kočnerom na viacerých kauzách, z ktorých mal Dobroslav Trnka svoj diel (finančný prospech). Z viacerých konverzácií prostredníctvom aplikácie Threema zas vyplýva, že jednou z káuz, v ktorej sa Marian Kočner aktívne angažoval, je aj kauza Glance House,“ píše sa v trestnom oznámení.
Jednou z osôb, s ktorou Kočner komunikoval ohľadom kauzy Glance House – a priamo v konverzácii spomínal bytovku aj Trnkov súhlas s prevodom –, je práve Jana Šlachtová. Bývalá konateľka a spoločníčka firmy GLANCE HOUSE aj spoločnosti CDI.
Trestné oznámenie cituje pasáž z Threemy, kde ju Kočner zjavne pripravuje na výsluch u vyšetrovateľky NAKA. „Takže jej povieš že je to dávno, už s tou firmou nič nemáš, doklady nemáš a nič si nepamätáš. Ona len musí urobiť úkon.“
Šlachtová posielala Trnkovi žiadosti o súhlas s prevodom zaisteného nehnuteľného majetku. Tento typ žiadosti je však veľmi neštandardný.
Správkyňa v hmle
Čížovci sú presvedčení, že Trnkov súhlas s prevodom bytovky bol koordinovaným a dohodnutým postupom všetkých troch menovaných s jednoznačným cieľom zarobiť.
Bytovka bola po odblokovaní katastrom prevedená na Šlachtovej spoločnosť CDI a skončila vo firme Gapeja. Tú spája s Kočnerom konateľ spoločnosti a zároveň jeho dlhoročný súputník – Štefan Agh.
Gapeja je v konkurze a byty sú dodnes zahrnuté v konkurznej podstate spoločnosti. Ešte pred pár dňami bola správkyňou konkurznej podstaty ďalšia Kočnerovi blízka postavička – Eva Timár Myjavcová. Ona aj jej manžel Tibor Timár boli s Kočnerom v čulom kontakte cez šifrovanú aplikáciu Threema.
Advokátka a konkurzná správkyňa zo Šale Timár Myjavcová skončil
a v polovici marca v rukách polície. Vyšetrovací tím Hmla si počas razie Búrka prišiel po 13 sudcov a 6 ďalšich ľudí, ktorí sa mali podieľať na manipulovaní súdnych procesov.Timar Myjavcovú obvinili zo zločinu zasahovania do nezávislosti súdu. Pred niekoľkými dňami ju súd odvolal z postu správkyne konkurzu spoločnosti Gapeja. Na jej miesto by mala nastúpiť B. F. B. správcovská, v. o. s., z Piešťan.
„Tie byty sú stále zaradené v konkurznej podstate Gapeja a chátrajú. Hlavný veriteľ je Mafferton, kde konečný užívateľ je úplne jasne Kočner. A peniaze by pribudli na konte jemu,“ vysvetľuje Róbert Číž.
Kupčenie s Gorilou
Trnka už má na krku jedno obvinenie, ktoré súvisí s Kočnerovou nahrávkou. Vyšetrovateľ NAKA ho stíha za zneužívanie právomoci verejného činiteľa. Dôvodom je fakt, že Trnka celé roky disponoval nahrávkou Gorily, ktorá mohla byť dôležitá pre policajné vyšetrovanie.
Polícii ju však neposunul, práve naopak – podľa výsledkov vyšetrovania sa s ňou pokúsil obchodovať. Aktuálne je spis na generálnej prokuratúre, Trnka sa pokúša zbaviť obvinenia cez mimoriadny opravný prostriedok. V minulosti prijímanie úplatku kategoricky odmietol.
Jeho kamarát Kočner je už takmer dva roky vo vyšetrovacej väzbe pre kauzu zmenky televízie Markíza. V tomto prípade ho Špecializovaný trestný súd spolu s Pavlom Ruskom odsúdil na 19 rokov väzenia. Rozsudok nie je právoplatný, obaja sa odvolali.
O čo ide v kauze Glance House
Glance House mal byť projekt, ktorý prinesie v dozvukoch finančnej krízy na okraj Bratislavy viac ako 120 cenovo dostupných bytov.
V roku 2009 sa o bytovku v Bernolákove začali sporiť pôvodní spoločníci. O spore písal aj zavraždený novinár Ján Kuciak.
Projekt postavila developerská spoločnosť Axton Roberta Číža. Jeho spoločníčka Jana Šlachtová naňho neskôr podala trestné oznámenie. Obvinila ho z podvodu a porušenia povinnosti pri správe cudzieho majetku.
Šlachtová si vo februári 2010 zavolala na pomoc dnes trestne stíhaného podnikateľa Mariana Kočnera. Šlachtová a Kočner boli podľa vlastných výpovedí na polícii dlhoroční rodinní známi.
Špeciálna prokuratúra v čase vyšetrovania nehnuteľnosť zablokovala, čo sa dotklo klientov, ktorí sa kvôli tomu nemohli dostať k svojim bytom.
O to väčšie pohoršenie vyvolalo zistenie novinárov, že niekdajší generálny prokurátor Dobroslav Trnka nariadil – napriek blokácii – prevod bytovky na firmu blízku Kočnerovi./aktuality.sk
Obľúbeného primátora Malaciek Juraja Říhu minulý týždeň zadržali a obvinili pre prijímanie úplatku. Primátor ale tvrdí, že sa ho niekto snaží zbaviť funkcie. Súdne uznesenie o Říhovom prepustení na slobodu odhaľuje, že v kauze figuruje ďalší zaujímavý človek.
Bola to skutočne korupcia alebo premyslená diskreditácia primátora Malaciek? Juraja Říhu a tamojšieho podnikateľa Mária Longauera minulý týždeň počas akcie Staviteľ zadržala elitná NAKA. Vyšetrovateľ ich oboch obvinil z prijímania úplatku v súvislosti s vybavovaním kolaudačného rozhodnutia pre miestny developerský projekt.
Říha pred sudcom, ktorý rozhodoval, či ho pošle za mreže, neskrýval prekvapenie. Tvrdil, že to bol naopak on, kto na čudné veci okolo kolaudácie developerského projektu upozornil najvyššie miesta polície.
„Bol som prekvapený, že ja som mal prijať úplatok, keď som práve ja vykonával proaktívne úkony, nič som neinicioval a ani som nevedel o žiadnych stretnutiach,“ vyviňoval sa Říha pred sudcom. Svedčí o tom uznesenie Špecializovaného trestného súdu, ktoré Aktuality.sk získali cez infožiadosť.
Podľa polície však malo ísť v kauze o korupčný „výmenný obchod“: ak mesto zabezpečí bezproblémovú kolaudáciu jedného developerského projektu, zástupca developera zas na oplátku zariadi pre mesto všetky potrebné stanoviská dopravného inšpektorátu na výstavbu športovej haly.
Špeciálny prokurátor pre oboch obvinených žiadal väzbu, no Špecializovaný trestný súd v Banskej Bystrici ich ponechal na slobode. Najvyšši súd vo štvrtok rozhodne o sťažnosti prokurátora proti tomuto verdiktu.
Ukázal prstom na políciu
Primátor Malaciek Juraj Říha pred sudcom povedal, že v prípade kolaudácie spomínaného developerského projektu na neho jednak tlačila developerská firma, ale v jej prospech intervenoval aj bývalý starosta obce Veľké Leváre. Říha podľa vlastných slov týmto tlakom odolal.
Bývalý starosta Veľkých Levár Štefan Kudlička ale nátlak odmieta. „Bol som za ním asi na 15 minút na priateľské posedenie pri káve. Len som sa ho spýtal, či vie niečo v tomto smere pre developera urobiť,“ povedal v telefonáte. Vraj ani nevedel o aký developerský projekt ide ani firmu, ktorá za ním stojí. Poznal len meno človeka, ktorý ju zastupuje. Kudlička meno osoby prezradiť nechcel.
Primátor Říha sa vraj obrátil aj na policajného prezidenta s podozrením na manipulovanie potrebných listín, pričom v celej kauze mala byť namočená organizovaná skupina napojená na policajný zbor. Bol vraj aj v kontakte s policajnou inšpekciou.
„V plnom rozsahu odmietam spáchanie skutku, ako mi je to kladené za vinu. Pre mňa samotného je toto veľmi nepríjemným prekvapením, že som obvinený. Bol som to práve ja, ktorý keď objavil podozrenia zo spáchania trestnej činnosti, som veľmi aktívne už pred dvomi mesiacmi konal a oslovil priamo prezidenta policajného zboru, ktorého som požiadal o pomoc a preukázal som, že som pripravený svedčiť,“ povedal primátor Malaciek minulý týždeň pred súdom pre prípravné konanie.
Primátor tvrdí, že on sám upozorňoval na kontakty medzi okresným dopravným inšpektorátom a developerom.
Hovorkyňa Prezídia Policajného zboru Andrea Dobiášová potvrdila, že policajný prezident sa s Říhom stretol. Jeho podozrenia mala polícia postúpiť na Úrad inšpekčnej služby ministerstva vnútra.
Tlačový odbor ministerstva ale odpísal, že v súvislosti s podozreniami malackého primátora Úrad inšpekčnej služby
žiadne konanie nevedie.
Snaha o diskreditáciu?
Primátor tiež odmietol, že by žiadal developera, aby mu za kolaudáciu projektu poskytol protislužbu na okresnom dopravnom inšpektoráte. Celý prípad označil za tendenčný útok voči jeho osobe s cieľom zbaviť ho funkcie primátora.
Svedkovia, ktorých citoval aj sudca v uznesení, ale vypovedali, že primátor Říha bol vo „výmennom obchode“ priamo zainteresovaný. Potvrdiť to mal aj dopravný inžinier miestneho okresného riaditeľstva polície.
Korupčné správanie obvineného primátora a miestneho podnikateľa majú dokazovať aj zvukovo-obrazové záznamy.
Do prípadu bol nasadený aj agent, ktorý ich mal vyhotoviť:
„Ďalej sa agent pýta XXXXX, či v prípade, keď bude mať súhlasné stanovisko, vie XXXXX XXXXX dohodnúť, nech mu primátor dá podpísanú kolaudáciu. XXXXX mu sľubuje, že mu dohodne stretnutie, nech sa osobne s primátorom dohodne. Agent na to hovorí, že príde so stanoviskom a on, primátor, mu podpíše kolaudáciu,“ opisuje časť „výmenného obchodu“ súdne uznesenie.
O reakciu sme chceli požiadať aj primátora Malaciek Juraja Říhu. Jeho sekretárka nám odkázala, že nie je na mestksom úrade a nasmerovala nás v otázkach jeho obvinenia na hovorkyňu mesta.
Korupčná hra
Druhým obvineným v tejto kauze je podnikateľ zo Záhoria Mário Longauer, ktorý figuruje vo firmách venujúcich sa stavebníctvu. Podľa súdneho uznesenia mal byť akýmsi sprostredkovateľom medzi developerom, ktorému chýba kolaudácia, a primátorom Říhom. Práve jeho mala osloviť strana developera pre dobré vzťahy s primátorom.
„Ja neviem, prečo sa obrátili na mňa, minulý rok mi zdvihol jedenkrát a tohto roku sme sa stretli asi dvakrát. Primátor prostredníctvom SMS odmietol stretnutie,“ opisoval Longauer počiatky výmenného obchodu.
Primátor mu mal neskôr povedať, že nech sa v tejto záležitosti neangažuje. Napriek tomu mal Longauer začať so zástupcom neznámeho developera hrať akúsi hru, v ktorej mal pomôcť developerovi získať potrebnú kolaudáciu. S developerom mal zrejme v minulosti nezhody.
„Ja som sa takto správal aj preto a sľuboval som veci, že som dúfal, že sa konečne zakope vojnová sekera. Toto ma neskutočne zaťažovalo, ak on mal pocit, že ja som ten mesiáš, tak som mávol rukou a nasľuboval som mu,“ opisoval obvinený vzťahy so stranou developera.
Nakoniec ho ale mala druhá strana kontaktovať, že už má potrebné súhlasné stanovisko. Išlo pravdepodobne práve o stanovisko k novej športovej hale, ktorú mesto potrebovalo od dopravného inšpektorátu. Nakoniec ho obvinený preposlal cez aplikáciu WhatsApp primátorovi Říhovi, ktorý sa mal čudovať, že odkiaľ niečo také má.
Prokurátor chce väzbu
Špecializovaný trestný súd v Banskej Bystrici napokon minulý štvrtok väzbu pre oboch obvinených neschválil. Voči tomu podal prokurátor Úradu špeciálnej prokuratúry sťažnosť. O ich väzbe bude už tento štvrtok rozhodovať Najvyšší súd.
V prípade dokázania viny hrozí obom mužom väzenie na päť až 12 rokov. Aktuality.sk budú prípad aj naďalej sledovať, aktuality.sk
So Sulíkom sa, ako tvrdí, dohodli, že problémy koalície sa riešia v jej vnútri a nevynášajú sa von. „Keď je nejaký problém, nech sa otvorí na koaličnej rade. Tam sa to má riešiť,“ povedal Matovič.
Sulík v relácii reagoval, že toto Matovičovo vyjadrenie počul rád. Na margo jeho medializovaných treníc s premiérom uviedol, že je predseda strany, ktorá si ctí slobodu názoru a slova. Sulík poznamenal, že on ako šéf SaS toleruje iné názory v strane a je to jedna z vecí, s ktorou bude musieť Matovič žiť a ktorá spôsobuje „talianske manželstvo“. „Plánujem pokračovať vo vyjadrovaní svojho názoru. Neznamená to však, že musím povedať vždy všetko,“ skonštatoval./agentury/
Dago Daniš: Pod Smerom to tiká
Roberta Fica zrejme čaká to, čo mohol tušiť už pred voľbami. Rozpad strany.
Problémom nie je len odchod poslanca Podmanického, ktorý vytvoril neformálnu kresťanskú platformu s poslancami za Kotlebovu ĽSNS. V tomto prípade ide skôr o dôsledky odchodu Mareka Maďariča (Podmanický patril do jeho skupiny).
O niečo väčšou ranou by mohol byť očakávaný odchod expremiéra Pellegriniho a jeho poslancov. Smer by potom prišiel o tretinu poslaneckého klubu.
O konci Pellegriniho v strane je už takmer rozhodnuté. Na oboch koncoch. Pokračovanie tandemu je dnes neúnosné aj pre Fica, aj pre Pellegriniho. Hľadá sa už len zámienka. Zlomovou témou má byť mimoriadny snem Smeru, na ktorý tlačí expremiér ako kandidát na predsedu strany.
Ak to neprejde cez Fica, ktorý má vo vedení väčšinu, pokračovanie Pellegriniho a jeho poslancov pod značkou Smeru bude schodné len ťažko.
Na tomto rozkole je zvláštne, že reálne sa udial už pred rokom. V lete 2019 sa predseda strany a vtedajší premiér po sérii konfliktov nedokázali priamo rozprávať. Zasiahnuť musela „vyššia moc“ (oligarchovia). Fica dotlačili k akceptovaniu Pellegriniho ako volebného lídra. Premiéra zas presvedčili, aby Fica rešpektoval ako predsedu.
Pre oboch to bolo riziko, ktoré vyvažoval prísľub možného zisku.
Lepidlom, ktoré malo spojiť stranu, boli voľby 2020. A matná vidina patového výsledku, ktorý by mohol Smer – s „lídrom“ Pellegrinim – udržať v hre o novú vládnu koalíciu. Fico tento scenár spomínal viackrát.
Patový výsledok sa však nekonal. Smer prvýkrát od roku 2006 nevyhral voľby a skončil v kúte.
Prakticky vtedy, deň po voľbách, bolo rozhodnuté o rozkole. „Tandem“ predsedu a lídra ostal zaťažený rizikami. No bez akéhokoľvek politického zisku.
Smer už nemôžu udržať pokope ani osobné vzťahy (tie sú celkom zdevastované), ani politické. A napokon ani obchodné. Hráči z pozadia strany musia akceptovať nové pravidlá a nových pánov. Napríklad pána Kollára, ktorý si vybojoval najsilnejšie ministerstvo (dopravu) a zatiaľ sa s radikálnejšími zmenami v štátnych firmách veľmi neponáhľa. Alebo pána Sulíka, hoci pri ňom budú zrejme dohody o kontinuite o niečo ťažšie...
Je pochopiteľné, že Pellegrini (plus Žiga a ich poslanci) rozohrali vabank. Buď vytlačia Fica a ovládnu stranu. Alebo si pobalia veci a pokúsia sa čakať na príležitosť ako „noví hráči“.
Pravdepodobná je skôr druhá možnosť. V boji o stranu nie je určujúce, kto má vyššiu verejnú či mediálnu podporu. Rozhoduje sila. A v tejto disciplíne môžeme favorizovať skôr Fica ako Pellegriniho.
Nechceme predbiehať, no ak sa Smer rozdelí, Fico bude mať nakročené k osudu Mečiara. Opevní sa v strane, ktorá bude pozvoľna upadať. A súbežne s tým sa bude (prepáčte za hrubý gastroenterologický výraz) vyprázdňovať.
Po odchode Maďariča a národnej bunky v strane, a po prípadnom odchode technokratov okolo Pellegriniho, ostane Ficovi len strana nohsledov.
Skúsenosť nás však učí, že ešte horšie môžu dopadnúť tí, ktorí odídu. Pellegrini bol zaujímavý pre Fica len dovtedy, kým poslúchal a plnil úlohy. Pre médiá a aktivistov bol zas zaujímavý vtedy, keď sa búril proti Ficovi.
Ak sa celkom odstrihne, mohol by bez Fica znamenať to, čo na začiatku: nič, aktuality.sk
Americké stíhacie lietadlo F-35A Lightning II havarovalo v štáte Florida počas skúšobného letu. Ide už o druhý podobný incident v priebehu jedného týždňa na Floride, informovali v stredu agentúry AFP a AP s odvolaním sa vyhlásenie leteckej základne Eglin Air Force Base.
Počas incidentu, ku ktorému došlo v utorok večer počas pristávacieho manévru, nikto neutrpel zranenia. Pilotovi sa podarilo katapultovať a v súčasnosti je mimo ohrozenia života.
Havarované lietadlo nikoho ďalšieho nezranilo a nepoškodilo ani žiadnu infraštruktúru.
Stíhacie lietadlo F-35A Lightning II vyrábané spoločnosťou Lockheed Martin je najdrahším zbrojným programom armády USA. V najbližších desaťročiach by mala dostať takmer 2500 kusov týchto stíhačiek za takmer 400 miliárd dolárov (365 miliárd eur).
Každý stroj F35-A, čo je verzia určená pre americké letectvo, stojí približne 85 miliónov dolárov (77,5 milióna eur).
Minulý týždeň v piatok havarovalo asi 20 kilometrov od základne Eglin lietadlo F-22 predchádzajúcej generácie. Pilotovi sa tiež podarilo včas katapultovať. Obe havárie sa vyšetrujú./agentura/
Obe priehrady boli v procese odpredaja. Pri evakuácii pomáha Michiganská národná garda. NWS vyhlásila, že situácia v postihnutej oblasti je „mimoriadne nebezpečná a život ohrozujúca“. Podľa meteorológov bude výška hladiny rieky Tittabawassee vrcholiť v stredu ráno miestneho času na rekordnej úrovni 11,5 metra./agentury/
Exminister obrany Martin Glváč v roku 2015 nakúpil vrtuľníky Blackhawk za stámilióny, zmluvu však utajil. Podrobnosti o nákupe sa verejnosť dozvedá až po piatich rokoch po nástupe nového vedenia.
Su to elitné bojové vrtuľníky za stámilióny eur, ale Slovensko si ich kúpilo bez výzbroje, takže už päť rokov plnia len triviálne úlohy. Deväť Blackhawkov síce slúži len na civilné účely, napriek tomu okolnosti ich nákupu kompletne utajili – vrátane zmluvy. Dôvodom tajností bola údajná obranná citlivosť projektu.
Verejnosť teraz po rokoch konečne vidí zmluvu, ktorú zverejnilo ministerstvo obrany po nástupe nového ministra Jaroslava Naďa (OĽaNO).
Biela vrana za utajovanie
Dlhoročnou praxou ministerstva obrany bývalo utajovanie všetkých veľkých modernizačných projektov. Zmluvy zvykli utajiť v plnom znení, nielen ich citlivé špecifikácie. Súťaž v týchto prípadoch bývala minimálne obmedzená, v horších prípadoch žiadna.
Inak to nebolo ani pri nákupe vrtuľníkov Blackhawk za ministrovania Martina Glváča.
Okrem zmluvy a procesu obstarávania boli utajené aj posudky či štúdie, ktoré by potvrdzovali, že Blackhawky potrebujeme. Teda či naozaj ide o najvhodnejšiu alternatívu pre slovenskú armádu.
Za utajený nákup Blackhawkov si Martin Glváč napriek tomu na tlačovke vypýtal Bielu vranu.
Vrtuľník UH-60 Blackhawk
Vrtuľníky za stovky miliónov môžu hasiť
Hoci deväť špičkových vrtuľníkov Blackhawk nás stálo 235-miliónov, používať ich zatiaľ môžeme len na civilné účely. Keďže vrtuľníky boli nakúpené bez výzbroje, Slovensko ich zatiaľ mohlo použiť na hasenie požiarov či na prevoz vzoriek na testovanie COVID-19.
Zmluva je uzavretá na 261 745 857 dolárov (238 miliónov eur).
Každý z deviatich vrtuľníkov stojí 16,6 milióna dolárov, pričom ministerstvo kúpilo aj 20 motorových turbín – každú za milión dolárov. Zmluva počíta aj s náhradnými dielmi za 8 miliónov dolárov a trojmiliónovou rezervou na nepredvídané výdavky.
Ďalšie desiatky miliónov ministerstvo vynaloží na servis vrtuľníkov a softvér potrebný na ich prevádzku.
Za vrtuľníky armáda neplatí jednorazovo. Pri uzavretí zmluvy slovenská strana uhradila len necelú šestinu sumy, zbytok je rozrátaný na viac ako 9 rokov splátok. Zmluvu z roku 2015 Slovensko splatí až septembri 2024. Posledný z 9 vrtuľníkov pritom americká strana dodala v roku 2019.
Nový vietor na obrane
Na ministerstve obrany zjavne prestáva platiť desaťročia účinná formulka, že utajiť treba všetko, či už na to existujú dôvody, alebo nie.
Nejde pritom o prvé zverejnenie predtým utajených informácií – ktorých utajenie bolo prinajmenšom otázne. Koncom apríla ministerstvo obrany poskytlo informácie o utajených zmluvách Bonulu za 48 miliónov eur. Bezpečnostná služba z portfólia nitrianskeho oligarchu Miroslava Bödöra dodávala pre ministerstvo modernizácie či údržby informačných systémov aj vybudovanie spoločných skladov zbraní v Prešove a Rožňave.
Súčasný minister Naď predpokladá zmenu v prístupe k zverejňovaniu zmlúv rezortu. „Pri ministerských zmluvách áno, predpokladám, že to tak už začína fungovať,“ odpovedal v rozhovore pre Aktuality.sk na otázku, či si vie predstaviť zverejňovanie dodávateľa a sumy v centrálnom registri zmlúv aj pri utajených zmluvách ministerstva, aktuality.sk
ZOVANÉ Správna rada STU vyzvala dekana FIIT na odstúpenie. Je to netradičné, reaguje
Čítajte ajProfesorka Bieliková na FIIT podľa kontroly nepochybila, bráni sa žalobou...
Čítajte ajSituácia na FIIT: Viacerým učiteľom končia čochvíľa zmluvy, dekan nevypísal...
„Mojím záujmom ako predsedu správnej rady je zachovať dobré meno FIIT STU a celej univerzity,“ dodal s tým, že cieľom správnej rady je presadzovanie verejného záujmu a dobré meno FIIT a STU k nemu určite patrí, aktuality.sk
Spoločnosť Embraco prepustí na Spiši 200 zamestnancov
„Situácia na trhu sa mení z týždňa na týždeň a niektorí zákazníci postupne rušia už potvrdené objednávky. Aj keď sme prepúšťanie ešte nedávno nepredpokladali, napokon sa mu nedalo vyhnúť. Týmto nepopulárnym krokom sa snažíme ochrániť prácu a príjem pre zostávajúcich vyše 1900 zamestnancov a udržateľnosť našej spoločnosti," dodáva Borba.
Embraco sa aj v neľahkej situácii snaží reagovať v súlade s princípmi spoločenskej zodpovednosti. „Kolegom pomôžeme v maximálnej možnej miere. Poradíme im, ako ďalej postupovať, pomôžeme s napísaním životopisu či žiadosti o prijatie do zamestnania, poskytneme kontakty na pracovné agentúry. Zamestnanci budú mať ešte mesiac po ukončení pracovného pomeru k dispozícii nonstop linku s odborníkmi na právne, finančné či psychologické poradenstvo," dopĺňa Gondeková.
Závod Embraco Slovakia v Spišskej Novej Vsi, ktorý je súčasťou globálnej divízie Nidec Global Appliance, sa zameriava na výrobu kompresorov a kondenzačných jednotiek na domáce a komerčné chladenie. Spoločnosť v Spišskej Novej Vsi zamestnáva približne 2150 zamestnancov, ďalších 100 pracuje v servisnom centre GBS (Global Business Support) v Košiciach, aktuality.sk
Rada pre vysielanie pridelila 18 vošných rozhlasových frekvencií
Vysielatelia MIRJAM a T.W.Rádio žiadali radu len o jednu frekvenciu, a to rovnakú - 94,6 MHz Nové Zámky. Po rozhodnutí rady bude na frekvencii vysielať MIRJAM. Jednu frekvenciu získal tiež vysielateľ programovej služby Radio VIVA, vysielateľ Intersonic Radio VIVA, ktorý bude najnovšie vysielať aj na frekvencii 101,0 MHz Trnava.
Vo výberovom konaní bolo zaradených 34 frekvencií a uchádzači prejavili záujem o 24 z nich. O desať zaradených frekvencií neprejavil záujem žiadny vysielateľ, zostávajú nevyužité, aktuality.sk
Talianske letiská obnovia prevádzku 3. júna
Do krajiny budú môcť prichádzať aj zahraniční turisti.
Letiská v Taliansku obnovia svoju prevádzku 3. júna. Od tohto termínu bude v Taliansku povolené vnútroštátne cestovanie a do krajiny budú môcť prichádzať aj zahraniční turisti. Oznámila to v stredu talianska ministerka dopravy Paola De Micheliová, informuje agentúra DPA.
Občania krajín EÚ nebudú od 3. júna musieť po vstupe do Talianska ísť do povinnej karantény.
Taliansko, ktoré je považované za ohnisko nákazy koronavírusu v Európe, zaviedlo 10. marca prísne obmedzenia pohybu, aby predišlo ďalšiemu šíreniu vírusu. Opatrenia však už začalo uvoľňovať, pričom od pondelka sa mohli znovu otvoriť reštaurácie, bary, múzeá, knižnice a väčšina obchodov. Tento týždeň sa obnovili aj niektoré vnútroštátne vlakové spojenia.
Viacerí starostovia miest a obcí však pohrozili, že bary či pohostinstvá opäť zavrú. Reagovali na medializované fotografie davov ľudí, ktorí sú v utorok večer zaplavili tieto zariadenia, pričom mnohí z nich na tvárach nemali rúška.
Na opatrnosť vyzýval aj taliansky premiér Giuseppe Conte, podľa ktorého "teraz nie je čas na pouličné večierky". "Inak začne (epidemická) krivka opäť stúpať," varoval. Za uplynulých 24 hodín zaznamenali v Taliansku 161 nových úmrtí na ochorenie COVID-19, ktoré spôsobuje nový koronavírus, čím sa celkový počet obetí zvýšil na 32.330, informuje denník The Guardian s odvolaním sa na najnovšie údaje civilnej ochrany.
Denný prírastok je tak o jedno úmrtie nižší než v utorok. Oproti predošlému dňu sa znížil aj počet nových prípadov infekcie - kým v utorok ich bolo 813, v stredu len 665.
V Taliansku od začiatku pandémie zaznamenali 227.364 prípadov nákazy koronavírusom, pričom v tomto čísle sú zahrnuté obete, aktívne prípady aj vyliečení pacienti. Momentálne je infikovaných 62.752 osôb, z ktorých 676 je hospitalizovaných na jednotkách intenzívnej starostlivosti (JIS). Z ochorenia COVID-19 sa dosiaľ vyliečilo 132.282 osôb, aktuality.sk